Alain ຫລື ຣະເມຕ ໂສທິຄຸນ ນັກສຶກສາປະລິນຍາໂທ ທີ່ກໍາລັງກຽມຕົວ ສອບເອົາ CPA
Alain ຫລື ຣະເມຕ ໂສທິຄຸນ ທີ່ຫວັງຢາກເປັນ CPA ຫລື Certified Public Accountant ໂອ້ລົມກັບວີໂອເອ ກ່ຽວກັບການສຶກສາຂອງລາວ.
ເຍົາວະຊົນລາວອະເມຣິກັນຣຸ່ນໃໝ່ທີ່ເກີດແລະເຕີບໃຫຍ່ ໃນຕ່າງປະເທດ ແມ່ນຖືວ່າ ໄດ້ພັດທະນາແລະກ້າວໜ້າ ປະສົບຄວາມສໍາເລັດມາກມາຍທຸກຖ້ວນໜ້າ ໃນນັ້ນກໍມີ ຮວມທັງ Alain - ຣະເມຕ ໂສທິຄຸນ ນັກສຶກສາປລິນຍາ ໂທ ຈະຈົບເປັນບັນດິດໃນເດືອນເມສາທີ່ຈະມາເຖິງນີ້ແລະ ກໍກໍາລັງຕຽມສອບເປັນ CPA - Certified Public Accountant ຫຼືນັກສະມຸດບັນຊີນັ້ນເອງ ມື້ນີ້ Alain ໄດ້ໂອ້ລົມກັບ VOA ແລະເລົ່າກ່ຽວກັບເບື້ອງຫຼັງຄວາມ ເປັນມາຂອງຜູ້ກ່ຽວ ດັ່ງໃນບົດສໍາພາດຕໍ່ໄປນີ້: /ບົດສໍາພາດ/ Alain ໄດ້ອະທິບາຍເຖິງເບື້ອງຫຼັງຄວາມເປັນມາໃນຕອນນຶ່ງວ່າ: " ປະຈຸບັນນີ້ Alain ໄດ້ສອບ CPA ພາກທີນຶ່ງແລ້ວແລະຄິດວ່າສອບຜ່ານເພາະຕັ້ງໃຈຮໍ່າ ຮຽນແລະພະຍາຍາມເປັນທີ່ສຸດ ກໍກໍາລັງຕຽມສອບພາກທີສອງໃນເດືອນເມສາທີ່ຈະມາເຖິງນີ້ ການທີ່ໄດ້ຮັບຟັງຈາກຄໍາ ອະທິບາຍຂອງ Alain ແລ້ວ ເຮັດໃຫ້ຄິດເຖິງຄໍາເວົ້າທີ່ວ່າ "ຄວາມຕັ້ງໃຈຢູ່ໃສ ຄວາມສໍາ ເລັດຢູ່ທີ່ນັ້ນ" ກໍຂໍໃຫ້ພວກນ້ອງໆນັກຮຽນທັງຫຼາຍຈື່ຈໍາເປັນອຸທາຫອນເອົາໄວ້ Alain ເປັນລູກຊາຍກົກຂອງລູກທົງໝົດ 3 ຄົນຂອງທ່ານຄໍາໂອຣົດແລະຍານາງ ເພັດ ສະໄໝ ວິໄລຈັກ ແລະປະຈຸບັນນີ້ ກໍາລັງສຶກສາຢູ່ທີ່ມະຫາວິທະຍາໄລ ຂອງລັດ Illinois ທີ່ Champaign-urbana VOA ກໍຂໍເອົາໃຈຊ່ອຍ Alain ໃຫ້ສອບຜ່ານແລະປະສົບ ຜົນສໍາເລັດໃນໜ້າທີ່ການງານ ຂໍເຊີນ click ຮູບໂທລະໂຄ່ງຂ້າງເທິງຂວາມື ເພື່ອຮັບຟັງການສໍາພາດ